**AVETE !**

Καλό θα ήταν, αυτές τις μέρες, να ασχοληθείτε με τις παρακάτω εργασίες:

**1.**Μελετήστε τους παρακάτω αρχικούς χρόνους ρημάτων.

**2.**Μελετήστε τις σημασίες τους, τα παράγωγα και τα σύνθετά τους.

**3.**Κάντε τουλάχιστον 10 (ή αν θέλετε και παραπάνω) Χρονικές Αντικαταστάσεις στο β΄ ενικό και γ΄ πληθυντικό της Οριστικής σε όποια ρήματα θέλετε (να γράψετε απαρέμφατα και μετοχές όλων των χρόνων).

**4.**Κάντε τουλάχιστον 10 (ή και παραπάνω ) Εγκλιτικές Αντικαταστάσεις στο β΄ ενικό του όλων των Εγκλίσεων του Αορίστου σε όποια ρήματα θέλετε .

**5.**Να κλίνετε την Οριστική και Προστακτική του Μέσου Παρακειμένου και την Οριστική του Μέσου Υπερσυντέλικου (απαρέμφατο και μετοχή ΠΡΚ) σε τουλάχιστον 10 ρήματα, όποια θέλετε.

**6.**Γράψτε τουλάχιστον 10 (ή αν θέλετε και παραπάνω) προτάσεις – περιόδους με τα παράγωγα ή τα σύνθετα των ρημάτων αυτών.

**7.**Προσπαθήστε να μάθετε απ’ έξω τους αρχικούς χρόνους.

**ΣΗΜ: Όταν αναφέρεται παθητικός Παρακείμενος και Υπερσυντέλικος, εσείς θα εννοείτε αυτόν που μάθαμε.**

**ΚΑΛΗ ΜΕΛΕΤΗ !**

**ἁθροίζω** ΡΗΜΑ

|  |  |
| --- | --- |
| **Παρατ.** | ἥθροιζον |
| **Αόρ.** | ἥθροισα |
| **Παρακ.** | ἥθροικα |
| **Παθ. υπερσ.** | ἡθροίσμην |

η οικογένεια των λέξεων του *ἁθροίζω* στην αττική διάλεκτο εμφανίζεται με δασεία, στις λοιπές διαλέκτους με ψιλή.

**1.** συγκεντρώνω: *ἁθροίζει τό τε βαρβαρικὸν καὶ τὸ ἑλληνικόν* = συγκεντρώνει και το βαρβαρικό και το ελληνικό στράτευμα. **=** ἀγείρω. **≠** διασκεδάννυμι «διασκορπίζω».

**2.** στην παθ. φωνή για το νου ἁθροίζομαι εἰς ἐμαυτὸν συγκεντρώνομαι, συμμαζεύω το νου μου. **=** συντείνω ἐμαυτόν, συναγείρω ἐμαυτόν.

**παράγ.** ἄθροισμα, ἄθροισις.

**ἀκούω** ΡΗΜΑ

|  |  |
| --- | --- |
| **Παρατ.** | ἤκουον |
| **Mέλλ.** | ἀκούσομαι |
| **Aόρ.** | ἤκουσα |
| **Παρακ.** | ἀκήκοα |
| **Υπερσ.** | ἠκηκόειν |
| **Παθ. παρακ.** | ἤκουσμαι |

**1.** ακούω: *βούλομαι δ' ὑμᾶς ἀκοῦσαι τοῦ ὅρκου*= θέλω εσείς να ακούσετε τον όρκο. *ἀκούω τι ἀπό τινος / ἔκ τινος / παρά τινος* = ακούω κάτι από κάποιον. *ἀκούω σου λέγοντος ταῦτα*= σε ακούω να λες αυτά.

**2.** δίνω προσοχή, υπακούω: *Φωκυλίδου οὐκ ἀκούεις;* = δε δίνεις προσοχή στο Φωκυλίδη; **≠** ἀνηκουστέω «απειθαρχώ».

**3.** είμαι μαθητής: *Παρμενίδης Ἀναξιμάνδρου ἤκουσεν* = ο Παρμενίδης ήταν μαθητής του Αναξιμάνδρου.

* *εὖ ἀκούω ὑπό τινος*επαινούμαι από κάποιον.
* *κακῶς ἀκούω ὑπό τινος* κακολογούμαι από κάποιον.

**ἀλείφω** ΡΗΜΑ

|  |  |
| --- | --- |
| **Παρατ.** | ἤλειφον |
| **Μέλλ.** | ἀλείψω |
| **Αόρ.** | ἤλειψα |
| **Παρακ.** | ἀλήλιφα |
| **Μέσ. μέλλ.** | ἀλείψομαι |
| **Μέσ. αόρ.** | ἠλειψάμην |
| **Μέσ. παρακ.** | ἀλήλιμμαι |

**1.** αλείφω το δέρμα κάποιου με λάδι (όπως γινόταν μετά το μπάνιο ή πριν από τις ασκήσεις γυμναστικής).

* μέση φωνή ἀλείφομαι αλείφω το δικό μου δέρμα με λάδι: *λίπα ἠλείψαντο* = αλείφτηκαν με πολύ λάδι.

**2.** μεταφορικά προετοιμάζω: *Θεμιστοκλῆς ἑαυτὸν ὑπὲρ τῆς ὅλης Ἑλλάδος ἤλειφε*= ο Θεμιστοκλής προετοιμαζόταν για το καλό ολόκληρης της Ελλάδας.

**παράγ.** ἄλειμμα, ἄλειψις, ἀλοιφή, **σύνθ.** ἐξαλείφω, ἀπαλείφω.

**ἀλλάττω** ΡΗΜΑ

ο κοινός τύπος είναι *ἀλλάσσω*

|  |  |
| --- | --- |
| **Παρατ.** | ἤλλαττον |
| **Μέλλ.** | ἀλλάξω |
| **Aόρ. α΄** | ἤλλαξα |
| **Παρακ.** | ἤλλαχα |
| **Μέσ. μέλλ.** | ἀλλάξομαι |
| **Μέσ. αόρ.** | ἠλλαξάμην |
| **Μέσ. & παθ. παρακ.** | ἤλλαγμαι |
| **Παθ. υπερσ.** | ἠλλάγμην |

**1.** αλλάζω.

**2.** στην ενεργ. και τη μέση φωνή ανταλλάσσω: *ἠλλάξαντο πολλῆς εὐδαιμονίας πολλὴν κακοδαιμονίαν* = αντάλλαξαν πολλή ευτυχία με πολλή δυστυχία (δηλαδή έδωσαν αυτοί ευτυχία και έλαβαν από άλλους δυστυχία).

**3.** μέση φωνή ἀλλάττομαι αγοράζω: *ἀντ' ἀργυρίου ἀλλάττομαί τι*= αγοράζω κάτι έναντι χρημάτων.

**παράγ.** ἀλλακτέον, ἀλλαγή, ἄλλαγμα, **σύνθ.** διαλλάττω, συνδιαλλάττω, ἀπαλλάττω, παραλλάττω.

**ἅπτω** ΡΗΜΑ

|  |  |
| --- | --- |
| **Παρατ.** | ἧπτον |
| **Μέλλ.** | ἅψω |
| **Αόρ.** | ἧψα |
| **Μέσ. μέλλ.** | ἅψομαι |
| **Μέσ. αόρ.** | ἡψάμην |
| **Παθ. αόρ.**με μέση και παθ. σημ. | ἧμμαι |

**1.** μέση φωνή ἅπτομαι **α.** εμπλέκομαι σε κάτι, το αναλαμβάνω: *χρὴ τοῦ πολέμου ἅπτεσθαι* = πρέπει να εμπλακούμε στον πόλεμο. **β.** αγγίζω: *ἅπτει μου τοῖς λόγοις τῆς ψυχῆς* = αγγίζεις την ψυχή μου με τα λόγια σου.

**2.** ανάβω, βάζω φωτιά: *ἧψε τοῦ τείχους* = έβαλε φωτιά στο τείχος.

**ἁρμόττω** ΡΗΜΑ

ο κοινός τύπος είναι *ἁρμόζω*

|  |  |
| --- | --- |
| **Παρατ.** | ἥρμοττον |
| **Μέλλ.** | ἁρμόσω |
| **Αόρ.** | ἥρμοσα |
| **Παρακ.** | ἥρμοκα |
| **Μέσ. μέλλ.** | ἁρμόσομαι |
| **Μέσ. αόρ.** | ἡρμοσάμην |
| **Παθ. παρακ.** | ἥρμοσμαι |

**1.** συνενώνω.

**2.** τακτοποιώ.

**3.** ως απρόσωπο ἁρμόττει αρμόζει.

**4.** μετοχή ἁρμόττων, -ουσα, -ον κατάλληλος.

**παράγ.** ἁρμοστής, ἁρμόδιος, **σύνθ.** προσαρμόζω, συναρμόζω.

**ἁρπάζω** ΡΗΜΑ

|  |  |
| --- | --- |
| **Παρατ.** | ἥρπαζον |
| **Μέλλ.** | ἁρπάσω & ἁρπάσομαι |
| **Αόρ.** | ἥρπασα |
| **Παρακ.** | ἥρπακα |
| **Μέσ. αόρ.** | ἡρπασάμην |
| **Παθ. παρακ.** | ἥρπασμαι |

**1.** αρπάζω.

**2.** λεηλατώ: *ἁρπάζω πόλεις*.

**παράγ.** ἁρπαγή, ἅρπαξ, **σύνθ.** ἀναρπάζω, διαρπάζω, ἐφαρπάζω, συναρπάζω.

**ἄρχω** ΡΗΜΑ

|  |  |
| --- | --- |
| **Παρατ.** | ἦρχον |
| **Μέλλ.** | ἄρξω |
| **Αόρ.** | ἦρξα |
| **Παρακ.** | ἦρχα |
| **Μέσ. μέλλ.** | ἄρξομαι |
| **Μέσ. αόρ.** | ἠρξάμην |
| **Παρακ.** | ἦργμαι |

**1.** **α.** στην ενεργ. ή μέση φωνή ἄρχω ή ἄρχομαι ξεκινώ: *ἄρχομαι τοῦ πολέμου*= ξεκινώ τον πόλεμο. **≠** λήγω, παύω. **β.** ἄρχω με γεν. πράγματος και δοτ. προσώπου, όταν το υποκείμενο είναι πράγμα γίνομαι η απαρχή, σηματοδοτώ την αρχή κάποιου πράγματος για κάποιον: *νομίζοντες ἐκείνην τὴν ἡμέραν ἄρχειν ἐλευθερίας τῇ Ἑλλάδι*= νομίζοντας ότι εκείνη η ημέρα ήταν η απαρχή της ελευθερίας για την Ελλάδα.

**2.** κυβερνώ (κάποιον): *οἱ ἀρχόμενοι* = οι υπήκοοι.

**παράγ.** ἀρκτέον, ἄρχων, **σύνθ.** ἐξάρχω.

**βάπτω** ΡΗΜΑ

|  |  |
| --- | --- |
| **Παρατ.** | ἔβαπτον |
| **Μέλλ.** | βάψω |
| **Αόρ.** | ἔβαψα |
| **Μέσ. μέλλ.** | βάψομαι |
| **Μέσ. αόρ.** | ἐβαψάμην |
| **Παθ. παρακ.** | βέβαμμαι |

**1.** βυθίζω κάτι σε υγρό: *βάπτω εἰς ὕδωρ*.

**2.** βυθίζω σε βαφή, βάφω: *ἔρια βεβαμμένα* = μαλλιά (ζώων) βαμμένα.

**παράγ.** βαφή, βαφεύς, βάμμα ( < *\*βάφ-μα*), βαπτός.

**βλέπω** ΡΗΜΑ

|  |  |
| --- | --- |
| **Παρατ.** | ἔβλεπον |
| **Μέλλ.** | βλέψομαι & μεταγεν. βλέψω |
| **Αόρ.** | ἔβλεψα |
| **Παρακ.** | βέβλεφα |
| **Παθ. παρακ.** | βέβλεμμαι |

κοιτάζω, στρέφω το βλέμμα μου σε κάτι.

**παράγ.** βλέμμα, βλέψις, **σύνθ.** διαβλέπω, παραβλέπω.

**βουλεύω** ΡΗΜΑ

|  |  |
| --- | --- |
| **Παρατ.** | ἐβούλευον |
| **Μέλλ.** | βουλεύσω |
| **Αόρ.** | ἐβούλευσα |
| **Παρακ.** | βεβούλευκα |
| **Μέσ. μέλλ.** | βουλεύσομαι |
| **Μέσ. αόρ.** | ἐβουλευσάμην |
| **Παθ. παρακ.** | βεβούλευμαι |

**1.** αποφασίζω έπειτα από σκέψη ή σύσκεψη: *ἐξῆν Ἀθηναίοις βουλεῦσαι περὶ Μυτιληναίων*= οι Αθηναίοι είχαν δικαίωμα να αποφασίσουν για την τύχη των Μυτιληναίων.

**2.** είμαι μέλος της Βουλής: *πέρυσιν ἔλαχον βουλεύειν*= πέρσι κληρώθηκα βουλευτής.

**3.** μέση φωνή βουλεύομαι κρίνω, αποφασίζω (όπως στη σημ. 1): *ἄριστα περὶ τῶν οἰκείων βουλεύονται*= αποφασίζουν για τις υποθέσεις τους με τον καλύτερο τρόπο.

**παράγ.** βουλευτήριος, βουλευτικός, βουλευτής, βούλευμα, βούλευσις, **σύνθ.** ἐπιβουλεύω, συμβουλεύω.

**βούλομαι** ΡΗΜΑ

|  |  |
| --- | --- |
| **Παρατ.** | ἐβουλόμην & ἠβουλόμην |
| **Μέλλ.** | βουλήσομαι |
| **Παρακ.** | βεβούλημαι |

θέλω: *οὐ τοῦτο βούλονται. εἰ βούλει* = αν θέλεις. **=** ἐπιθυμέω -ῶ τινος, **ἐθέλω**.

**παράγ.** βούλησις, βουλητός, **σύνθ.** βουληφόρος.

**γράφω** ΡΗΜΑ

|  |  |
| --- | --- |
| **Παρατ.** | ἔγραφον |
| **Μέλλ.** | γράψω |
| **Αόρ.** | ἔγραψα |
| **Παρακ.** | γέγραφα |
| **Μέσ. μέλλ.** | γράψομαι |
| **Μέσ. αόρ.** | ἐγραψάμην |
| **Παθ. παρακ.** | γέγραμμαι |
| **Παθ. υπερσ.** | ἐγεγράμμην |

**1.** χαράζω γράμματα, και κατ' επέκταση διατυπώνω γραπτώς, γράφω: *γράφω ἐπιστολήν*.

* *γράφω νόμον / ψήφισμα* = προτείνω νόμο / ψήφισμα.

**2.** ζωγραφίζω: *ἀνδριάντα γράφω*= ζωγραφίζω ένα άγαλμα. *εἰκὼν γεγραμμένη.* **=** ζωγραφέω -ῶ.

**3.** μέση φωνή γράφομαι καταγγέλλω: *οἱ γραψάμενοι*= αυτοί που έχουν καταγγείλει, οι μηνυτές. *τοὺς ἀρχαίους θεοὺς οὐ νομίζοντα ἐγράψατό με* = με κατάγγειλε, επειδή δήθεν δεν πιστεύω στους παλιούς θεούς.

**παράγ.** γραφή, γραφεύς, γραφικός, γραφίς, γράμμα, γραπτός, **σύνθ.** ἀναγράφω, ἐπιγράφω, καταγράφω, συγγράφω.

**δέχομαι**ΡΗΜΑ

|  |  |
| --- | --- |
| **Παρατ.** | ἐδεχόμην |
| **Μέλλ.** | δέξομαι |
| **Αόρ.** | ἐδεξάμην |
| **Παρακ.** | δέδεγμαι |

**1.** δέχομαι, καλωσωρίζω, εγκρίνω, συμφωνώ.

**2.** περιμένω την επίθεση κάποιου.

**παράγ.** δέκτης, δεξαμενή ( < μτχ. \*δεξαμένη), **σύνθ.** καταδέχομαι, παραδέχομαι.

**διδάσκω**ΡΗΜΑ

|  |  |
| --- | --- |
| **Παρατ.** | ἐδίδασκον |
| **Μέλλ.** | διδάξω |
| **Αόρ.** | ἐδίδαξα |
| **Παρακ.** | δεδίδαχα |
| **Μέσ. μέλλ.** | διδάξομαι |
| **Μέσ. αόρ.** | ἐδιδαξάμην |
| **Παθ. παρακ.** | δεδίδαγμαι |

**1.** διδάσκω: *πολλὰ διδάσκει με ὁ πολὺς βίος* = τα πολλά χρόνια της ζωής μου μου μαθαίνουν πολλά.

* ειδικότερα για δραματικό ή διθυραμβικό ποιητή που δίδασκε στα μέλη του χορού το χορό τους και στους ηθοποιούς τους ρόλους τους.

**2.** **α.** μέση φωνή διδάσκομαι φροντίζω να διδαχθεί κάποιος: *διδάσκομαι τὸν υἱόν* = στέλνω το γιο μου στο δάσκαλο. **β.** παθ. φωνή διδάσκομαι μαθαίνω.

**3.** εξηγώ: *πῶς δή; δίδαξον* = πώς ακριβώς; εξήγησέ μου.

**παράγ.** δίδαγμα, διδάσκαλος, διδασκαλεῖον, δίδακτρα, **σύνθ.** ἀναδιδάσκω.

**διώκω**ΡΗΜΑ

|  |  |
| --- | --- |
| **Παρατ.** | ἐδίωκον |
| **Μέλλ.** | διώξω |
| **Αόρ.** | ἐδίωξα |
| **Παρακ.** | δεδίωχα |
| **Παθ. παρακ.** | δεδίωγμαι |

**1.** καταδιώκω κάποιον για να τον συλλάβω, τον κυνηγώ.

**2.** προσπαθώ να πετύχω κάτι, επιδιώκω: *διώκω τιμάς*.

**3.** ως δικανικός όρος, συχνά με γεν. που δηλώνει την ποινή ή την αιτία (το αδίκημα) καταγγέλλω κάποιον ενώπιον του δικαστηρίου: *διώκω τινὰ θανάτου* = για κατηγορία που τιμωρείται με θάνατο. *διώκω φόνου* = με την κατηγορία για φόνο.

**4.** ὁ διώκων ο κατήγορος: *κοινοὶ τῷ τε διώκοντι καὶ τῷ φεύγοντι* = αμερόληπτοι απέναντι στον κατήγορο και τον κατηγορούμενο. **≠** ὁ φεύγων «ο κατηγορούμενος».

**παράγ.** δίωξις, διώκτης, **σύνθ.** καταδιώκω, ἐπιδιώκω, καταδίωξις, ἐκδίωξις.

**ἐθέλω** &**θέλω** ΡΗΜΑ

|  |  |
| --- | --- |
| **Παρατ.** | ἤθελον |
| **Μέλλ.** | (ἐ)θελήσω |
| **Αόρ.** | ἠθέλησα |
| **Παρακ.** | ἠθέληκα |
| **Υπερσ.** | ἠθελήκειν |

**1.** είμαι πρόθυμος, εκφράζει κυρίως συγκατάθεση παρά προτίμηση και επιθυμία, σε αντίθεση προς το *βούλομαι*: *εἰ βούλει, ἐγὼ ἐθέλω* = αν θελεις, εγώ είμαι πρόθυμος.

**2.** με άρνηση οὐκ ἐθέλω σχεδόν σημαίνει δεν μπορώ: *τὰ μὲν χωρία καὶ τὰ δένδρα οὐδὲν μ' ἐθέλει διδάσκειν* = οι τόποι της υπαίθρου και τα δέντρα δεν μπορούν να με διδάσκουν τίποτε.

**παράγ.** ἐθελοντής, ἐθελούσιος, θέλησις, θέλημα.

**εἰκάζω**ΡΗΜΑ

|  |  |
| --- | --- |
| **Παρατ.** | ᾔκαζον |
| **Μέλλ.** | εἰκάσω |
| **Αόρ.** | ᾔκασα |
| **Παθ. παρακ.** | ᾔκασμαι |

**1.** παριστάνω κάτι, το απεικονίζω: *γυναῖκα γραφῇ ᾔκασεν* = απεικόνισε μια γυναίκα με τη ζωγραφική του.

**2.** παρομοιάζω κάτι με κάτι άλλο.

**3.** εικάζω, υποθέτω.

**παράγ.** εἰκασία, εἰκασμός, εἰκαστικός.

**ἐλέγχω**ΡΗΜΑ

|  |  |
| --- | --- |
| **Παρατ.** | ἤλεγχον |
| **Μέλλ.** | ἐλέγξω |
| **Αόρ.** | ἤλεγξα |
| **Παθ. παρακ.** | ἐλήλεγμαι |
| **Παθ. υπερσ.** | ἐληλέγμην |

**1.** ανακρίνω, εξετάζω.

**2.** κατηγορώ κάποιον: *ἐλεγχθήσεται γελοῖος ὤν* = θα κατηγορηθεί ότι είναι γελοίος.

**3.** αποδεικνύω.

**4.** ανασκευάζω, αναιρώ (επιχείρημα).

**παράγ.** ἔλεγχος, **σύνθ.** ἀνεξέλεγκτος.

**ἐργάζομαι**ΡΗΜΑ

|  |  |
| --- | --- |
| **Παρατ.** | εἰργαζόμην & ἠργαζόμην |
| **Μέλλ.** | ἐργάσομαι |
| **Μέσ. αόρ.** | εἰργασάμην & ἠργασάμην |
| **Παρακ.**με μέση & παθ. σημ. | εἴργασμαι |

**1.** κατασκευάζω ή κατεργάζομαι: *εἰργάσαντο οἰκοδόμημα* = κατασκεύασαν ένα κτίριο. *ἐργάζομαι λίθους* = κατεργάζομαι πέτρες.

**2.** κάνω, προξενώ: *πολλὰ κακὰ ἡμᾶς εἰργασμένοι εἰσίν*= μας έχουν κάνει πολλά κακά.

**3.** κερδίζω από την εργασία μου: *ἐργάζεται τὰ ἐπιτήδεια*= κερδίζει τα προς το ζην με την εργασία του.

**4.** ασκώ τέχνη ή επάγγελμα: *τέχνην ἐργάζομαι.*

**θαυμάζω**ΡΗΜΑ

|  |  |
| --- | --- |
| **Παρατ.** | ἐθαύμαζον |
| **Μέσ. μέλλ.** με ενεργ. σημ. | θαυμάσομαι |
| **Αόρ.** | ἐθαύμασα |
| **Παρακ.** | τεθαύμακα |
| **Παθ. παρακ.** | τεθαύμασμαι |

**1.** θαυμάζω, βλέπω ή αντιμετωπίζω κάτι με θαυμασμό: *θαυμάζω τινὰ ἐπὶ σοφίᾳ* = θαυμάζω κάποιον για τη σοφία του.

**2.** εκπλήσσομαι, απορώ, παραξενεύομαι: *θαυμάζω τούτου τῆς διανοίας*= απορώ με τον τρόπο σκέψης αυτού του ανθρώπου.

**παράγ.** θαυμασμός, θαυμάσιος, θαυμαστός, **σύνθ.** ἀποθαυμάζω.

**θλίβω**ΡΗΜΑ

|  |  |
| --- | --- |
| **Παρατ.** | ἔθλιβον |
| **Μέλλ.** | θλίψω |
| **Αόρ.** | ἔθλιψα |
| **Παρακ.** | τέθλιφα |
| **Μέσ. μέλλ.** | θλίψομαι |
| **Παθ. παρακ.** | τέθλιμμαι |

πιέζω, συμπιέζω: *θλίβει με ὁ θώραξ*= με πιέζει ο θώρακας. *ὡς θλίβομαι!* = πόσο πιέζομαι (από το βάρος).

**παράγ.** θλῖψις «πίεση, συμπίεση», θλιβερός, **σύνθ.**

**θύω**ΡΗΜΑ

|  |  |
| --- | --- |
| **Παρατ.** | ἔθυον |
| **Μέλλ.** | θύσω |
| **Αόρ.** | ἔθυσα |
| **Παρακ.** | τέθυκα |
| **Μέσ. μέλλ.** | θύσομαι |
| **Μέσ. αόρ.** | ἐθυσάμην |
| **Παθ. παρακ.**κάποτε με μέση σημ. | τέθυμαι |
| **Παθ. υπερσ.** | ἐτεθύμην |

**1.** θυσιάζω: *θύω θεοῖς*= προσφέρω θυσία στους θεούς. *θύω ἑκατὸν βοῦς* = θυσιάζω εκατό βόδια.

**2.** μέση φωνή θύομαι προσφέρω θυσία, για να μάθω κάτι από τους θεούς: *ἐπ' ἐξόδῳ ἐθύετο Ξενοφῶν* = ο Ξενοφών πρόσφερε θυσίες, για να μάθει αν πρέπει να επιχειρήσει την έξοδο.

**3.** γιορτάζω προσφέροντας θυσίες ή προσφορές: *βασιλέως γενέθλια πᾶσα ἡ Ἀσία θύει* = ολόκληρη η Ασία γιορτάζει τα γενέθλια του βασιλιά.

**παράγ.** θυσία, θύτης, θῦμα, θυμέλη.

**κάμπτω** ΡΗΜΑ

|  |  |
| --- | --- |
| **Παρατ.** | ἔκαμπτον |
| **Μέλλ.** | κάμψω |
| **Αόρ.** | ἔκαμψα |
| **Παθ. παρακ.** | κέκαμμαι |

**1.** λυγίζω: *γόνυ κάμπτω* = λυγίζω το γόνατό μου.

**2.** μεταφορικά, στην παθ. φωνή κάμπτομαι λυγίζω, κάμπτομαι, παύω να προβάλλω αντίσταση: *ἐπειδή σου ἀκούω ταῦτα λέγοντος, κάμπτομαι καὶ οἶμαί τί σε λέγειν*= επειδή σε ακούω να τα λες αυτά, λυγίζω και νομίζω πως λες κάτι σημαντικό.

**παράγ.** καμπή, κάμψις, καμπύλος, **σύνθ.** ἀνακάμπτω.

**κελεύω**ΡΗΜΑ

|  |  |
| --- | --- |
| **Παρατ.** | ἐκέλευον |
| **Μέλλ.** | κελεύσω |
| **Αόρ.** | ἐκέλευσα |
| **Παρακ.** | κεκέλευκα |
| **Μέσ. αόρ.** | ἐκελευσάμην |
| **Παθ. παρακ.** | κεκέλευσμαι |

**1.** διατάζω: *ἐκέλευσαν τὸν Ἀστύοχον βοηθεῖν αὐτοῖς* = διέταξαν τον Αστύοχο να τους βοηθήσει.

**2.** προτρέπω, παρακινώ, παροτρύνω.

**3.** προτείνω κάτι: *τοὺς ἄλλους ξένους εἶναι κελεύω*= προτείνω οι άλλοι να είναι μισθοφόροι.

**παράγ.** κέλευ(σ)μα, κελευσμός, κελευστής, κελευτιάω.

**κηρύττω**ΡΗΜΑ

ο κοινός τύπος είναι *κηρύσσω*

|  |  |
| --- | --- |
| **Παρατ.** | ἐκήρυττον |
| **Μελλ.** | κηρύξω |
| **Αορ.** | ἐκήρυξα |
| **Παρακ.** | κεκήρυχα |
| **Παθ. παρακ.** | κεκήρυγμαι |

**1.** ανακηρύσσω κάποιον νικητή: *κηρύττεται καὶ ἆθλα λαμβάνει*= ανακηρύσσεται νικητής και παίρνει έπαθλα.

**2.** αναγγέλλω με κήρυκα: *προσίεμαι τὰ κεκηρυγμένα* = αποδέχομαι όσα έχει αναγγείλει ο κήρυκας.

**3.** παραγγέλλω με κήρυκα: *ἐκήρυξαν, εἰ βούλονται, τὰ ὅπλα παραδοῦναι*= τους παρήγγειλαν, αν θέλουν, να παραδώσουν τα όπλα.

**παράγ.** κήρυγμα, κήρυξις.

**κλέπτω**ΡΗΜΑ

|  |  |
| --- | --- |
| **Παρατ.** | ἔκλεπτον |
| **Μέλλ.** | κλέψω & κλέψομαι |
| **Αόρ.** | ἔκλεψα |
| **Παρακ.** | κέκλοφα |
| **Παθ. παρακ.** | κέκλεμμαι |

**1.** κλέβω: *κλέπτω ἐξ ἱερῶν* = κλέβω από τα ιερά.

**2.** εξαπατώ: *κλέπτεται ὁ ἀκροατής* = εξαπατάται, παραπλανάται, ο ακροατής.

**3.** αποκρύπτω.

**παράγ.** κλέμμα, κλέπτης, κλεπτέον, **σύνθ.** κλεψύδρα.

**κολάζω** ΡΗΜΑ

|  |  |
| --- | --- |
| **Παρατ.** | ἐκόλαζον |
| **Μέλλ.** | κολάσω |
| **Αόρ.** | ἐκόλασα |
| **Μέσ. μέλλ.** | κολάσομαι |
| **Μέσ. αόρ.** | ἐκολασάμην |
| **Παθ. παρακ.** | κεκόλασμαι |

**1.** περιορίζω, συγκρατώ: *κολάζω τὰς ἐπιθυμίας*= συγκρατώ τις επιθυμίες μου.

**2.** τιμωρώ: *κολάζω τινὰ πληγαῖς* = τιμωρώ κάποιον κτυπώντας τον.

**παράγ.** κόλασις, κολασμός, κολαστέον, κολαστήριον, κολαστής, κολαστικός.

**κόπτω**ΡΗΜΑ

|  |  |
| --- | --- |
| **Παρατ.** | ἔκοπτον |
| **Μέλλ.** | κόψω |
| **Αόρ.** | ἔκοψα |
| **Παρακ.** | κέκοφα |
| **Παθ. συντ. μέλλ.** | κεκόψομαι |

**1.** κτυπώ ζώο με τσεκούρι, για να το σφάξω: *κόπτω βοῦς*= σφάζω βόδια.

**2.** αποκόπτω, κόβω κάτι με κτυπήματα: *κόπτω δένδρα*.

**3.** *κόπτω τὴν θύραν* = κτυπώ την πόρτα. **=** κρούω τὴν θύραν.

**4.** μέση φωνή κόπτομαι χτυπώ το στήθος ή το κεφάλι μου από θλίψη, χτυπιέμαι: *ἐκείνην ἀπῆγόν τινες βοῶσάν τε καὶ κοπτομένην* = την απομάκρυναν κάποιοι, ενώ κραύγαζε και χτυπιόταν.

**παράγ.** κοπτός, **σύνθ.** ἄκοπος, ἀδιάκοπος.

**κρούω**ΡΗΜΑ

|  |  |
| --- | --- |
| **Παρατ.** | ἔκρουον |
| **Μέλλ.** | κρούσω |
| **Αόρ.** | ἔκρουσα |
| **Παρακ.** | κέκρουκα |
| **Μέσ. μέλλ.** | κρούσομαι |
| **Μέσ. αόρ.** | ἐκρουσάμην |
| **Παθ. παρακ.** | κέκρου(σ)μαι |
| **Παθ. υπερσ.** | ἐκεκρούσμην |

**1.** κτυπώ: *κρούω τὰ ὅπλα πρὸς ἄλληλα* = κτυπώ τα όπλα το ένα πάνω στο άλλο.

**2.** κρούω τὴν θύραν κτυπώ την πόρτα. **=** κόπτω τὴν θύραν.

**3.** για ναύτες κρούομαι πρύμναν υποχωρώ.

**παράγ.** κροῦσις, κρουστέον, κρουστικός.

**κτίζω**ΡΗΜΑ

|  |  |
| --- | --- |
| **Παρατ.** | ἔκτιζον |
| **Μέλλ.** | κτίσω |
| **Αόρ.** | ἔκτισα |
| **Παρακ.** | ἔκτικα |
| **Παθ. παρακ.** | ἔκτισμαι |

για πόλεις κτίζω, ιδρύω: *Σελινοῦντα κτίζουσιν* = ιδρύουν το Σελινούντα.

**παράγ.** κτίσις, κτίσμα, κτίστης.

**ΝΕ** κτίζω.

**κωλύω**ΡΗΜΑ

|  |  |
| --- | --- |
| **Παρατ.** | ἐκώλυον |
| **Μέλλ.** | κωλύσω |
| **Αόρ.** | ἐκώλυσα |
| **Παρακ.** | κεκώλυκα |
| **Μέσ. μέλλ.**με παθ. σημ. | κωλύσομαι |
| **Παθ. παρακ.** | κεκώλυμαι |
| **Παθ. υπερσ.** | ἐκεκωλύμην |

**1.** εμποδίζω: *κωλύω τινά τινός*= εμποδίζω κάποιον από κάτι. *κωλύω τινὰ (μὴ) ποιεῖν τι* = εμποδίζω κάποιον να κάνει κάτι.*κωλύω τὴν πάροδον* = εμποδίζω τη διέλευση.

**2.** συχνά στο γ΄ πρόσωπο οὐδὲν κωλύει τίποτε δεν εμποδίζει, κανένα εμπόδιο δεν υπάρχει, καμία αντίρρηση δεν υπάρχει, κανένα πρόβλημα: *τό γ' ἐμὸν οὐδὲν κωλύει* = από την πλευρά μου δεν υπάρχει καμία αντίρρηση.

**λύω**ΡΗΜΑ

|  |  |
| --- | --- |
| **Παρατ.** | ἔλυον |
| **Μέλλ.** | λύσω |
| **Αόρ.** | ἔλυσα |
| **Παρακ.** | λέλυκα |
| **Υπερσ.** | ἐλελύκειν |
| **Μέσ. μέλλ.**με μέση ή κάποτε παθ. σημ. | λύσομαι«θα λύσω» ή «θα λυθώ» |
| **Μέσ. αόρ.** | ἐλυσάμην |
| **Μέσ. παρακ.** | λέλυμαι |

**1.** λύνω, χαλαρώνω: *λύω ζωστῆρα* = λύνω το ζωστήρα. *λύω ἱστία* = χαλαρώνω τα πανιά του πλοίου.

**2.** ελευθερώνω: *λύω τινὰ δεσμῶν* = ελευθερώνω κάποιον από τα δεσμά του.

**3.** διαλύω, διασκορπίζω ένα σύνολο ανθρώπων: *λύω ἀγοράν*= διαλύω τη συνέλευση. *ἐλύθη ἡ στρατιά*= διασκορπίστηκε ο στρατός.

**4.** δίνω τέλος σε κάτι: *λύω φόβον* = παύω να φοβάμαι. *λύω βίον* = πεθαίνω.

* ακυρώνω, καταργώ: *λύω τὰς σπονδάς* = ακυρώνω τη συμφωνία.

**παράγ.** λυτός, λύτρον, λύσις, **σύνθ.** λυσιτελής, λυσιτελῶ, λυσίζωνος, Λυσίμαχος.

**ὀρύττω**ΡΗΜΑ

ο κοινός τύπος είναι *ὀρύσσω*

|  |  |
| --- | --- |
| **Παρατ.** | ὤρυττον |
| **Μέλλ.** | ὀρύξω |
| **Αόρ.** | ὤρυξα |
| **Παρακ.** | ὀρώρυχα |
| **Υπερσ.** | ὠρωρύχειν |
| **Μέσ. αόρ.** | ὠρυξάμην |
| **Παρακ.** | ὀρώρυγμαι |
| **Υπερσ.** | ὀρωρύγμηνὠρωρύγμην |

**1.** σχηματίζω λάκκο με το σκάψιμο, σκάβω: *ἐὰν ὀρύξῃ τις παρὰ τὴν θάλασσαν*= εάν κάποιος σκάψει κοντά στη θάλασσα.

**2.** βγάζω κάτι έξω από τη γη με το σκάψιμο, εξορύσσω.

**3.** θάβω.

**παράγ.** ὀρυχή, ὀρυγή, ὄρυξις, ὄρυγμα, ὀρυκτός, **σύνθ.** διῶρυξ, τυμβωρύχος.

**παιδεύω** ΡΗΜΑ

|  |  |
| --- | --- |
| **Παρατ.** | ἐπαίδευον |
| **Μέλλ.** | παιδεύσω |
| **Αόρ.** | ἐπαίδευσα |
| **Παρακ.** | πεπαίδευκα |
| **Μέσ. μέλλ.**με παθ. σημ. | παιδεύσομαι |
| **Μέσ. αόρ.** | ἐπαιδευσάμην |
| **Παθ. παρακ.** | πεπαίδευμαι |

**1.** ανατρέφω και διδάσκω παιδιά.

* γενικά εκπαιδεύω και καθοδηγώ: *οἱ Ὁμήρου ἐπαινέται λέγουσιν ὡς τὴν Ἑλλάδα πεπαίδευκεν οὗτος ὁ ποιητής* = οι θαυμαστές του Ομήρου λένε ότι αυτός ο ποιητής έχει εκπαιδεύσει την Ελλάδα.

**2.** μέση φωνή παιδεύομαι στέλνω το παιδί μου στο σχολείο, και γενικότερα φροντίζω για την εκπαίδευση κάποιου: *οὓς ἡγεμόνας πόλεως (εἶναι) ἐπαιδεύσασθε* = αυτοί τους οποίους εκπαιδεύσατε για ηγέτες της πόλης.

**3.** σωφρονίζω κάποιον, τον διορθώνω.

**παράγ.** παιδεία, παίδευσις, παιδευτής, **σύνθ.** ἀπαίδευτος.

**πάσχω**ΡΗΜΑ

|  |  |
| --- | --- |
| **Παρατ.** | ἔπασχον |
| **Μέλλ.** | πείσομαι |
| **Αόρ.** | ἔπαθον |
| **Παρακ.** | πέπονθα |
| **Υπερσ.** | ἐπεπόνθειν |

**1.** παθαίνω: *ἃ πάσχοντες ὑφ’ ἑτέρων ὀργίζεσθε, ταῦτα τοῖς ἄλλοις μὴ ποιεῖτε*= αυτά που όταν τα παθαίνετε από άλλους οργίζεστε, να μην τα κάνετε στους άλλους.

* εκφράσεις *κακῶς πάσχω* = είμαι σε κακή κατάσταση. *εὖ πάσχω* = είμαι σε καλή κατάσταση.

**2.** μου συμβαίνει κάτι: *καί τι ἔφη γελοῖον παθεῖν* = και είπε ότι του συνέβη κάτι κωμικό.

**παράγ.** πάθος, πάθησις, πάθημα, πένθος.

**παύω**ΡΗΜΑ

|  |  |
| --- | --- |
| **Παρατ.** | ἔπαυον |
| **Μέλλ.** | παύσω |
| **Αόρ.** | ἔπαυσα |
| **Παρακ.** | πέπαυκα |
| **Μέσ. μέλλ.** | παύσομαι |
| **Μέσ. αόρ.** | ἐπαυσάμην |
| **Παθ. παρακ.** | πέπαυμαι |
| **Παθ. υπερσ.** | ἐπεπαύμην |

σταματώ κάτι: *παύω τὸν λόγον* = τελειώνω, ολοκληρώνω την ομιλία μου. *παύω τὸν νόμον*= καταργώ το νόμο.

**2.** εμποδίζω κάποιον να συνεχίσει μια δραστηριότητα: *παύω τινὰ τῆς ἀρχῆς/τῆς στρατηγίας* = αφαιρώ από κάποιον την εξουσία/το αξίωμα του στρατηγού.

* παύομαι **α.** μέση φωνή σταματώ, ησυχάζω από κάτι: *παύομαι τῆς ὀργῆς* = σταματώ να οργίζομαι. **β.** παθ. φωνή απολύομαι, παύομαι από ένα αξίωμα.

**3.** ως αμετάβ. στην προστακτική *παῦε* = σταμάτα.

**πείθω**ΡΗΜΑ

|  |  |
| --- | --- |
| **Παρατ.** | ἔπειθον |
| **Μέλλ.** | πείσω |
| **Αόρ.** | ἔπεισα |
| **Παρακ.** | πέπεικα |
| **Υπερσ.** | ἐπεπείκειν |
| **Παρακ. β΄**αμετάβ. | πέποιθα |
| **Μέσ. μέλλ.** | πείσομαι |
| **Παθ. παρακ.** | πέπεισμαι |
| **Παθ. υπερσ.** | ἐπεπείσμην |

**1.** κάνω κάποιον να δεχτεί τη γνώμη μου, τον πείθω: *πείθω τινὰ ὡς χρή...*= πείθω κάποιον ότι πρέπει... *πείθω ἐμαυτόν* = πείθομαι.

* *πείθω τινὰ χρήμασι*= δωροδοκώ κάποιον.

**2.** μέση και παθ. φωνή πείθομαι **α.** πείθομαι. **β.** υπακούω: *διδάσκουσι τοὺς παῖδας πείθεσθαι τοῖς ἄρχουσι* = διδάσκουν τα παιδιά να υπακούουν στους άρχοντες.

**3.** παρακ. πέποιθά τινι έχω εμπιστοσύνη σε κάποιον ή κάτι.

**παράγ.** πειθώ, πειστήριος, πειστικός, πειθήνιος, πιθανός, πιστός, πίστης **σύνθ.** ἄπειστος, εὐπειθής, ἀπειθής.

**πέμπω**ΡΗΜΑ

|  |  |
| --- | --- |
| **Παρατ.** | ἔπεμπον |
| **Μέλλ.** | πέμψω |
| **Αόρ.** | ἔπεμψα |
| **Παρακ.** | πέπομφα |
| **Μέσ. μέλλ.** | πέμψομαι |
| **Μέσ. αόρ.** | ἐπεμψάμην |
| **Παθ. παρακ.** | πέπεμμαι |

στέλνω: *ἐψηφίσαντο ναῦς ἑξήκοντα πέμπειν ἐς Σικελίαν καὶ στρατηγοὺς αὐτοκράτορας* = ψήφισαν να στείλουν στη Σικελία εξήντα πλοία και στρατηγούς με απόλυτη εξουσία.

**παράγ.** πέμψις, πεμπτέον, πομπή, πομπός, **σύνθ.** διαπομπεύω.

**πλήττω**ΡΗΜΑ

ο κοινός τύπος είναι *πλήσσω*

|  |  |
| --- | --- |
| **Παρατ.** | ἔπληττον |
| **Μέλλ.** | πλήξω |
| **Αόρ.** | ἔπληξα |
| **Παρακ.** | πέπληγα |
| **Παθ. παρακ.** | πέπληγμαι |

στην αττ. διάλεκτο χρησιμοποιείται μόνο ο παθ. μέλλ., ο αόρ. και ο παρακ. Οι άλλοι χρόνοι αναπληρώνονται από τα ρήματα *παίω, πατάσσω, τύπτω.*

χτυπώ: *πότερον πρότερον ἐπλήγην ἢ ἐπάταξα;* = τι από τα δύο, πρώτα με χτύπησαν ή εγώ τους χτύπησα;

**παράγ.** πλῆγμα, πλῆκτρον, πλῆξις, **σύνθ.** θαλασσόπληκτος, παραπληγικός.

**πολιτεύω**ΡΗΜΑ

|  |  |
| --- | --- |
| **Παρατ.** | ἐπολίτευον |
| **Μέλλ.** | πολιτεύσω |
| **Μέσ. μέλλ.** | πολιτεύσομαι |
| **Μέσ. αόρ.** | ἐπολιτευσάμην |
| **Παθ. παρακ.** | πεπολίτευμαι |

**1.** ζω ως πολίτης σε ελεύθερη πολιτεία: *ἐλευθέρως πολιτεύομεν*= ζούμε ελεύθεροι.

**2.** κυβερνώ με ορισμένο τρόπο: *κατ' ὀλιγαρχίαν πολιτεύουσι*= κυβερνούν με ολιγαρχικό τρόπο.

**3.** μέση φωνή ως αποθετικό πολιτεύομαι **α.** ζω ως ελεύθερος πολίτης: *πολιτεύομαι ἐν δημοκρατίᾳ/ἐν ἐλευθερίᾳ.***=** πολιτεύω. **β.** παίρνω μέρος στη διοίκηση της πόλης: *οἱ ἰδιωτεύοντες καὶ οἱ πολιτευόμενοι* = όσοι περιορίζονται στην ιδιωτική σφαίρα και όσοι αναμειγνύονται στην πολιτική.

**πράττω**ΡΗΜΑ

ο κοινός τύπος είναι *πράσσω*

|  |  |
| --- | --- |
| **Παρατ.** | ἔπραττον |
| **Μέλλ.** | πράξω |
| **Αόρ.** | ἔπραξα |
| **Παρακ.**με μεταβ. & αμετάβ. σημ. | πέπραγα& πέπραχα «έχω κάνει κάτι» |
| **Υπερσ.**με μεταβ. & αμετάβ. σημ. | ἐπεπράχειν & ἐπεπράγειν |
| **Μέσ. μέλλ.** | πράξομαι |
| **Μέσ. αόρ.** | ἐπραξάμην |
| **Παρακ.** | πέπραγμαι |

**1.** πραγματοποιώ, κατορθώνω, ενεργώ: *ἔπραξε τὴν Κυπρίων ἀπόστασιν* = πραγματοποίησε (πέτυχε) την αποστασία των Κυπρίων. *πράττω εἰρήνην/περὶ εἰρήνης*= κατορθώνω να γίνει ειρήνη. *ἔπρασσεν ὅπως πόλεμος γένηται*.

**2.** ασχολούμαι με κάτι: *ἕκαστος τὰ ἑαυτοῦ πράττει. οἱ τὰ κοινὰ πράττοντες* = αυτοί που ασχολούνται με την πόλη.

**3.** ως αμετάβ. βρίσκομαι σε μια (καλή ή κακή) κατάσταση: *εὖ/κακῶς πράττω* = ευτυχώ/δυστυχώ ή ενεργώ καλά/άσχημα. *Οἱ μὲν δὴ ἐν τῇ Πλαταίᾳ οὕτως ἐπεπράγεσαν*= όσοι μπήκαν στην Πλάταια σε αυτήν την κατάσταση βρέθηκαν.

**4.** εισπράττω: *πράττω τὰς εἰσφοράς*.

* στη μέση φωνή πράττομαι εισπράττω για τον εαυτό μου: *τοῦτον χρήματα ἐπράξαντο* = από αυτόν εισέπραξαν χρήματα.

**παράγ.** πρᾶγμα, πρᾶξις, πρακτέος, πρακτικός, πραγματεύομαι, πραγματεία.

**πρεσβεύω**ΡΗΜΑ

|  |  |
| --- | --- |
| **Παρατ.** | ἐπρέσβευον |
| **Μέλλ.** | πρεσβεύσω |
| **Παρακ.** | πεπρέσβευκα |
| **Μέσ. αόρ.** | ἐπρεσβευσάμην |
| **Παθ. παρακ.** | πεπρέσβευμαι |

**1.** είμαι μεγαλύτερος στην ηλικία (από άλλους): *Ξέρξης ἐπρέσβευε τῶν ἄλλων τέκνων Δαρείου.*

**2.** τιμώ, εκτιμώ: *τὸ πρεσβύτερον τοῦ νεωτέρου ἐστὶ πρεσβευόμενον* = ο γεροντότερος πρέπει να τιμάται περισσότερο από τον νεότερο.

**3.** πηγαίνω κάπου ως πρεσβευτής: *πρὸς τὸν βασιλέα πρεσβεύων ᾤχετο* = έφυγε για να πάει ως πρεσβευτής στο βασιλιά.

**4.** μέση φωνή πρεσβεύομαι στέλνω πρεσβευτές: *Ἀθηναῖοι ἐς τὴν Πελοπόννησον ἐπρεσβεύοντο*.

**ῥίπτω**ΡΗΜΑ

|  |  |
| --- | --- |
| **Παρατ.** | ἔρριπτον |
| **Μέλλ.** | ῥίψω |
| **Αόρ.** | ἔρριψα |
| **Παρακ.** | ἔρριφα |
| **Παθ. παρακ.** | ἔρριμμαι |

ρίχνω: *ἐς ὕδωρ ψυχρὸν ἐμαυτὸν ῥίπτω* = ρίχνω τον εαυτό μου σε δροσερό νερό.

**παράγ.** ῥῖψις, ῥιπή, ῥιπίζω, **σύνθ.** ῥιψοκίνδυνος, ἀναρριπίζω, ἀπορρίπτω, καταρρίπτω.

**σκευάζω**ΡΗΜΑ

|  |  |
| --- | --- |
| **Παρατ.** | ἐσκεύαζον |
| **Μέλλ.** | σκευάσω |
| **Αόρ.** | ἐσκεύασα |
| **Μέσ. αόρ.** | ἐσκευασάμην |
| **Παθ. παρακ.** | ἐσκεύασμαι |

**1.** μαγειρεύω: *σκευάζει τὸ δεῖπνον* = μαγειρεύει το βραδινό φαγητό.

**2.** φτιάχνω κάτι: *ὁ χαλκεὺς χαλινὸν σκευάζει* = ο χαλκουργός φτιάχνει το χαλινάρι.

**3.** ντύνω κάποιον: *ἐσκεύασάν τινας ἐς στρατιώτας*= μερικούς τους έντυσαν στρατιώτες.

**παράγ.** σκευασία, σκεύασμα, σκευαστός, σκευαστής, **σύνθ.** ἐπισκευάζω, παρασκευάζω.

**στρέφω**ΡΗΜΑ

|  |  |
| --- | --- |
| **Παρατ.** | ἔστρεφον |
| **Μέλλ.** | στρέψω |
| **Αόρ.** | ἔστρεψα |
| **Μέσ. μέλλ.**με μέση ή παθ. σημ. | στρέψομαι |
| **Μέσ. αόρ.** | ἐστρεψάμην |
| **Παθ. παρακ.**με μέση ή παθ. σημ. | ἔστραμμαι |
| **Παθ. υπερσ.** | ἐστράμμην |

στρέφω.

**σῴζω**ΡΗΜΑ

|  |  |
| --- | --- |
| **Παρατ.** | ἔσῳζον |
| **Μέλλ.** | σώσω |
| **Παρακ.** | σέσωκα |
| **Μέσ. μέλλ.** | σώσομαι |
| **Μέσ. αόρ.** | ἐσωσάμην |
| **Παθ. παρακ.** | σέσωσμαι |

**1.** σώζω κάποιον από το θάνατο.

**2.** διατηρώ κάτι, το προστατεύω από τη φθορά: *σῴζω τὴν δημοκρατίαν*.

**3.** μέση φωνή σῴζομαι διατηρώ κάτι στη μνήμη μου, δεν το ξεχνώ: *μηδὲν ὧν ἔμαθε σῴζεσθαι δύναται* = δεν μπορεί να θυμηθεί τίποτε από όσα έμαθε.

**παράγ.** σωστός, σωστέος, σωστικός, σῶστρα (τά), **σύνθ.** ἄσωστος, θεόσωστος, ἀνασῴζω, διασῴζω.

**ταράττω** ΡΗΜΑ

ο κοινός τύπος είναι *ταράσσω*

|  |  |
| --- | --- |
| **Παρατ.** | ἐτάραττον |
| **Μέλλ.** | ταράξω |
| **Αόρ.** | ἐτάραξα |
| **Μέσ. μέλλ.**με παθ. σημ. | ταράξομαι «θα ταραχθώ» |
| **Παθ. παρακ.** | τετάραγμαι |

ταράσσω, αναστατώνω: *ἄνεμοι ταράττουσι θάλατταν*. *φόβος ταράττει τὴν ψυχήν* = ο φόβος αναστατώνει την ψυχή.

**παράγ.** ταραχή, τάραχος, ταραχώδης, **σύνθ.** ἀτάραχος, πολυτάραχος.

**τάττω**ΡΗΜΑ

ο κοινός τύπος είναι *τάσσω*

|  |  |
| --- | --- |
| **Παρατ.** | ἔταττον |
| **Μέλλ.** | τάξω |
| **Αόρ.** | ἔταξα |
| **Παρακ.** | τέταχα |
| **Μέσ. μέλλ.** | τάξομαι |
| **Μέσ. αόρ.** | ἐταξάμην |
| **Παθ. παρακ.** | τέταγμαι |

**1.** παρατάσσω: *τοὺς ὁπλίτας τάττω.*

**2.** διατάζω: τ*οὺς μὲν αὐτῶν ἔταξε τοὺς θησαυροὺς παραλαμβάνειν* = διέταξε μερικούς από αυτούς να παραλάβουν τους θησαυρούς.

**3.** τοποθετώ: *ἀργύριον τὸ κάλλιστον πρῶτον τάττω* = τοποθετώ πρώτο το πιο όμορφο χρήμα.

**παράγ.** τάγμα, τάξις, τακτικός, **σύνθ.** ταγματάρχης, ταξίαρχος, διάταξις, ἐπίταξις.

**τρέπω**ΡΗΜΑ

|  |  |
| --- | --- |
| **Παρατ.** | ἔτρεπον |
| **Μέλλ.** | τρέψω |
| **Αόρ.** | ἔτρεψα |
| **Παρακ.** | τέτροφα |
| **Μέσ. μέλλ.** | τρέψομαι |
| **Μέσ. αόρ.** | ἐτρεψάμην |
| **Παθ. παρακ.** | τέτραμμαι |
| **Παθ. υπερσ.** | ἐτετράμμην |

στρέφω, κατευθύνω κάτι προς κάτι: *τὴν διάνοιάν τινος ἄλλοσε τρέπω*= στρέφω το μυαλό κάποιου προς άλλο σημείο.

**παράγ.** τροπή, τρόπος, **σύνθ.** ἀνατρέπω, μετατρέπω κτλ.

**τρέφω**ΡΗΜΑ

|  |  |
| --- | --- |
| **Παρατ.** | ἔτρεφον |
| **Μέλλ.** | θρέψω |
| **Αόρ.** | ἔθρεψα |
| **Παρακ.** | τέτροφα |
| **Μέσ. μέλλ.**με παθ.σημ. | θρέψομαι«θα τραφώ από άλλον» |
| **Μέσ. αόρ.** | ἐθρεψάμην |
| **Παθ. παρακ.** | τέθραμμαι |
| **Παθ. υπερσ.** | ἐτεθράμμην |

ανατρέφω: *τοὺς παῖδας αὐτῶν ἡ πόλις μέχρι ἥβης θρέψει*= τα παιδιά τους θα τα αναθρέψει η πόλη μέχρι την εφηβική ηλικία.

**παράγ.** τροφή, τροφός, τρόφιμος, τροφεῖα (τά), θρεπτός, θρεπτικός, θρέμμα, θρέψις, **σύνθ.** εὐτροφία, γηροτρόφος.

**τρίβω** ΡΗΜΑ

|  |  |
| --- | --- |
| **Παρατ.** | ἔτριβον |
| **Μέλλ.** | τρίψω |
| **Αόρ.** | ἔτριψα |
| **Παρακ.** | τέτριφα |
| **Μέσ. μέλλ.** | τρίψομαι |
| **Μέσ. αόρ.** | ἐτριψάμην |
| **Παθ. παρακ.** | τέτριμμαι |

**1.** τρίβω: *τόν πόδα μύροις τρίβω*.

**2.** παθ. τρίβομαι **α.** για το χρόνο ξοδεύομαι, δαπανώμαι: *ἐν τούτοις τρίβεται χρόνος ἐνίοτε μακρός*. **β.** ενδιατρίβω σε κάτι, αποκτώ πείρα σε κάτι: *τρίβομαι ἐν πολέμῳ. οἱ ἐν ποιήμασι τριβόμενοι.*

**φρίττω**ΡΗΜΑ

o κοινός τύπος είναι *φρίσσω*

|  |  |
| --- | --- |
| **Παρατ.** | ἔφριττον |
| **Μέλλ.** | φρίξω |
| **Αόρ.** | ἔφριξα |
| **Παρακ.** | πέφρικα |
| **Μέσ. αόρ.** | ἐφριξάμην |

ανατριχιάζω: *τοῦτο τίς οὐκ ἂν ἔφριξε ποιῆσαι;* = αυτό ποιος δε θα ανατρίχιαζε να το κάνει;

**παράγ.** φρίκη, φρικαλέος, φρικώδης, φρικτός, Φρῖξος.

**φυλάττω**ΡΗΜΑ

ο κοινός τύπος είναι*φυλάσσω*

|  |  |
| --- | --- |
| **Παρατ.** | ἐφύλαττον |
| **Μέλλ.** | φυλάξω |
| **Αόρ.** | ἐφύλαξα |
| **Παρακ.** | πεφύλαχα |
| **Μέσ. μέλλ.** | φυλάξομαι |
| **Μέσ. αόρ.** | ἐφυλαξάμην |
| **Παθ. παρακ.** | πεφύλαγμαι |

**1.** φρουρώ: *ἐφύλαττον τὰ βασίλεια*= φρουρούσαν τα ανάκτορα.

**2.** μεταφορ. τηρώ, εφαρμόζω: *τοὺς νόμους, τὰς συνθήκας.*

**3.** ως μέσο φυλάττομαι **α.** αμετάβατο προφυλάγομαι: *πορεύονται φυλαττόμενοι* = προχωρούν προσέχοντας τον εαυτό τους. **β.** μεταβατικό με αιτιατική προφυλάγομαι από κάτι/ κάποιον: *φυλάττομαί τι/τινα*.

**παράγ.** φυλακή, φύλαξ, φύλαξις.

**φυτεύω**ΡΗΜΑ

|  |  |
| --- | --- |
| **Παρατ.** | ἐφύτευον |
| **Μέλλ.** | φυτεύσω |
| **Αόρ.** | ἐφύτευσα |
| **Παρακ.** | πεφύτευκα |
| **Μέσ. μέλλ.** | φυτεύσομαι |
| **Μέσ. αόρ.** | ἐφυτευσάμην |

φυτεύω.

**χρίω**ΡΗΜΑ

|  |  |
| --- | --- |
| **Παρατ.** | ἔχριον |
| **Μέλλ.** | χρίσω |
| **Αόρ.** | ἔχρισα |
| **Παρακ.** | κέχρικα |
| **Μέσ. μέλλ.** | χρίσομαι |
| **Παθ. παρακ.** | κέχρι(σ)μαι |
| **Παθ. υπερσ.** | ἐκεχρίσμην |

αλείφω, χρίω.

**ψαύω**ΡΗΜΑ

|  |  |
| --- | --- |
| **Παρατ.** | ἔψαυον |
| **Μέλλ.** | ψαύσω |
| **Αόρ.** | ἔψαυσα |
| **Παρακ.** | ἔψαυκα |
| **Παθ. παρακ.** | ἔψαυσμαι |

πιάνω με το χέρι, ψαύω, ακουμπώ: *μὴ ψαῦε ἀδικίας ὃν τρόπον οὐδὲ πυρός*= μην ακουμπάς την αδικία όπως δεν ακουμπάς ούτε τη φωτιά.

**παράγ.** ψαῦσις, ψαῦσμα, **σύνθ.** ἐπιψαύω, προσψαύω.

**ψεύδω**ΡΗΜΑ

|  |  |
| --- | --- |
| **Μέσ. μέλλ.** | ψεύσομαι |
| **Μέσ. αόρ.** | ἐψευσάμην |
| **Μέσ. παρακ.** | ἔψευσμαι |

**1.** μέση φωνή, απόλ. ψεύδομαι ψεύδομαι. **≠** ἀληθεύω «λέω την αλήθεια».

**2.** μέση φωνή ψεύδομαι παραβαίνω, αθετώ: *συνθήκας ψεύδομαι*= παραβαίνω τις συμφωνίες.

**3.** παθ. φωνή *ψεύδομαι τῆς ἐλπίδος* = διαψεύδομαι ως προς την ελπίδα μου.

**παράγ.** ψεῦδος, ψεύστης, ψεῦσμα, ψευδής, **σύνθ.** διάψευσις, φιλοψευδής, ψεδομαρτυρέω.

**ψύχω**ΡΗΜΑ

|  |  |
| --- | --- |
| **Παρατ.** | ἔψυχον |
| **Μέλλ.** | ψύξω |
| **Αόρ.** | ἔψυξα |
| **Παρακ.** | ἔψυχα |
| **Παθ. παρακ.** | ἔψυγμαι |

κάνω κάτι κρύο, του ρίχνω τη θερμοκρασία: *θερμαίνω καὶ ψύχω τὰ σώματα.* **≠** θερμαίνω



**ΡΕΝΕ ΜΑΓΚΡΙΤ: ΜΝΗΜΗ**